डॉक सारांशित करण्यासाठी: तसंच लाल किल्ल्यावर तिरंगा ध्वजाचा अपमान करणारा दीप सिद्धू अजून का पकडला गेला नाही, दीप सिद्धू नेमका कोण आहे, कुणाचा माणूस आहे, त्याला ताकद कुणी दिली, असा सवाल संजय राऊत यांनी केला आहे.

राष्ट्रपतींच्या अभिभाषणावर आज (5 फेब्रुवारी) सकाळी राज्यसभेत चर्चा सुरू झाली. यावेळी संजय राऊत बोलत होते. 

आंदोलन करणारे शेतकरी संपूर्ण देशाची लढाई लढत असून या शेतकऱ्यांवर मोदी सरकार अन्याय करत आहे. त्यामुळे तिन्ही कृषि कायदे मागे घेण्यात यावेत, अशी मागणी संजय राऊत यांनी केली आहे.

संजय राऊत काय म्हणाले?

भाषणाच्या सुरुवातीला पंधरा तासांमध्ये पंधरा मिनिटं तरी द्या अशी विनंती संजय राऊत यांनी केली. 

पण पीठासीन सभापती व्यंकय्या नायडू यांनी हे शक्य नसल्याचं सांगितलं. संजय राऊत यांनी पुन्हा विनंती केली असता वादामध्ये आणखी अर्धा मिनिट वाया जाईल, माझ्या हातात असतं तर मी जरूर वेळ दिली असती, असं म्हणत फक्त पाचच मिनिटे मिळतील, असं नायडू म्हणाले.

यानंतर संजय राऊत यांनी आपलं भाषण सुरू केलं. 

ते म्हणाले, "राष्ट्रपतींच्या अभिभाषणावर आपण चर्चा करत आहोत. काल धर्मेंद्र प्रधान आमच्याकडे पाहून काही गोष्टी बोलत होते. वारंवार आम्हाला खरं ऐका, खरं ऐकल्यानंतर मोक्ष प्राप्ती होते, असं ते म्हणत होते.

आम्ही तर गेल्या सहा वर्षांपासून सत्य ऐकत आहोत आणि असत्य हेच सत्य असल्याचं मानत आहोत. पण आजचं देशातलं वातावरण मी पाहतोय, जो सत्य बोलतो त्याला गद्दार, देशद्रोही असं संबोधलं जातं. कालसुद्धा आपण याबाबत चर्चा केली होती. 

राऊत पुढे म्हणाले, "सरकारला प्रश्न विचारणाऱ्या व्यक्तीवर देशद्रोहाचा खटला चालवण्यात येतो. किती नावं मी तुम्हाला सांगू? आपल्या सभागृहातच संजय सिंह आहेत. त्यांच्यावरसुद्धा देशद्रोहाचा खटला चालवण्यात आला होता. 

सरकारने पद्मश्री पुरस्कार दिलेले लोकप्रिय पत्रकार राजदीप सरदेसाई यांना देशद्रोही म्हटलं गेलं. संयुक्त राष्ट्रांमध्ये भारताचं प्रतिनिधित्व करणाऱ्या शशी थरूर यांच्यावर देशद्रोहाचा गुन्हा दाखल करण्यात आला. सिंघू बॉर्डरवर पत्रकारिता करत असलेल्या मनजित सिंह, धर्मेंद्र सिंह यांच्यासारख्या अनेक पत्रकार लेखकांवर देशद्रोहाचा खटला दाखल करण्यात आला आहे. 

आपल्या कायद्याच्या पुस्तकातून बाकी सगळी कलमं हटवून आता फक्त देशद्रोहाचंच कलम शिल्लक ठेवण्यात आलं की काय असं वाटू लागलं आहे. घरगुती हिंसाचार झाला तरी तुम्ही देशद्रोहाचा खटला दाखल करणार का,...\nडॉक सारख्याच भाषेत सारांश:
गेल्या सहा वर्षांपासूनची परिस्थिती पाहिली तर सरकारला प्रश्न विचारणाऱ्या व्यक्तीलाच गद्दार संबोधलं जातं. त्याच्यावर देशद्रोहाचा खटला चालवण्यात येतो. कायद्याच्या पुस्तकातली बाकीची सगळी कलमं हटवून फक्त देशद्रोहाचंच कलम ठेवण्यात आलं की काय, असं आता वाटू लागलं आहे, अशा शब्दात शिवसेना खासदार संजय राऊत  यांनी केंद्र सरकारवर टीका केली आहे.